ai4bharat/Pralekha huggingface dataset:
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
గతేడాది కంటే 24.90 శాతం పెరిగిన వరిధాన్యం సేకరణ
కనీస మద్దతు ధర వద్ద, రూ.87,391.98 కోట్ల విలువైన వరి ధాన్యం సేకరణ ద్వారా దాదాపు 57.47 లక్షల మంది రైతులకు లబ్ధి
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలు కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హరియాణా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీఘర్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, ఒడిశా, మధ్యప్రదేశ్, మహారాష్ట్ర, బిహార్, ఝార్ఖండ్, పశ్చిమ బంగాల్లో 28.12.2020 నాటికి, 462.88 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 370.57 ల.మె.ట. కంటే ఇది 24.90 శాతం అధికం. ప్రస్తుత 462.88 ల.మె.ట. సేకరణలో, ఒక్క పంజాబ్ నుంచే 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 43.80 శాతం.
కనీస మద్దతు ధర వద్ద, రూ.87,391.98 కోట్ల విలువైన వరి ధాన్యం సేకరణ ద్వారా దాదాపు 57.47 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51.66 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హరియాణా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
28.12.2020 వరకు; 1,29,760 మంది తమిళనాడు, మహారాష్ట్ర, గుజరాత్, హరియాణా, రాజస్థాన్ రైతులకు ప్రయోజనం కలిగిస్తూ, రూ.1,283.95 కోట్ల కనీస మద్దతు ధరతో, 2,39,845.87 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5,089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 28.12.2020 వరకు తమిళనాడు, కర్ణాటకలోని 3,961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హరియాణా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 28.12.2020 వరకు, 13,53,139 మంది రైతుల నుంచి 69,56,291 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.20,391.36 కోట్ల రూపాయలు చెల్లించింది.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో వేగంగా తగ్గుతున్న చికిత్సలో ఉన్నవారి సంఖ్య
వరుసగా రెండో రోజు కూడా చికిత్స పొందుతున్నవారు 7.5 లక్షలలోపు
14 రాష్ట్రాలు, కేంద్రపాలిత ప్రాంతాల్లో 1% కంటే తక్కువ మరణాలు
భారత దేశంలో చికిత్స పొందుతున్న కోవిడ్ బాధితుల సంఖ్య తగ్గుతూ వస్తోంది. వరుసగా రెండో రోజు కూడా చికిత్సలో ఉన్నవారి సంఖ్య 7.5 లక్షలలోపు కొనసాగుతోంది.
ప్రతిరోజూ కోలుకుంటున్న కోవిడ్ బాధితుల సంఖ్య పెరుగుతూ ఉండటంతో కోలుకుంటున్నవారి శాతం కూడా పెరుగుతోంది. గడిచిన 24 గంటలలో 61,775 మంది కోలుకున్నట్టు నమోదైంది. కొత్తగా కోవిడ్ పాజిటివ్ గా నమోదైనవారి సంఖ్య 54,044 మంది. ఇది గడిచిన 24 గంటలలో 10,83,608 పరీక్షలు జరిపినప్పుడు నిర్థారణ అయిన సంఖ్య.
పరీక్షించు, ఆనవాలు పట్టు, చికిత్స అందించు అనే కేంద్ర ప్రభుత్వ వ్యూహన్ని రాష్ట్రాలు, కేంద్ర పాలిత ప్రాంతాలు విజయవంతంగా పాటిస్తూ ఉండగా మరణాల శాతం కూడా తగ్గుతూ వస్తోంది. జాతీయ స్థాయిలో ప్రస్తుతం మరణాల శాతం 1.51 శాతానికి తగ్గింది. మరణాల శాతాన్నిఒ 1% కంటే తక్కువ ఉండేలా చూడాలని కేంద్రం అన్ని రాష్ట్రాలకూ పిలుపునిచ్చింది. ప్రస్తుతం 14 రాష్ట్రాలు, కేంద్ర పాలిత ప్రాంతాలు 1% కంటే తక్కువ మరణాలు చూపుతున్నాయి.
భారత్ లో ఈరోజు వరకు మొత్తం కోలుకున్న పాజిటివ్ కేసుల సంఖ్య 67,95, 103 మంది. ఇలా ప్రతిరోజూ తగ్గుతూ వస్తుండగా జాతీయ స్థాయిలో కోలుకున్నవారి శాతం పెరుగుతూ వచ్చింది. ప్రస్తుతం అది దాదాపు 89%  గా ఉంది. కొత్తగా కోలుకున్న కేసులలో 77% మంది 10 రాష్ట్రాలకే చెందినవారు కాగా మహరాష్ట్రను కర్నాటక మించిపోయింది. కర్నాటకలో కొత్తగా 8,500 మంది కోలుకోగా, మహారాష్ట, కేరళ రాష్ట్రాలలో ఏడేసి వేల కేసులు నమోదయ్యాయి.
గడిచిన 24 గంటలలో దేశంలో 54,044 కొత్త కేసులు నమోదయ్యాయి. వీటిలో 78% కేసులు పది రాష్ట్రాలలోనే నమోదయ్యాయి.మహారాష్ట్రలో అత్యధికంగా 8,000 కేసులు రాగా మహారాష్ట్రలో 8,000 కు పైగా కొత్త కేసులు వచ్చాయి. కర్నాటక, కేరళ రాష్ట్రాల్లో ఆరేసి వేలకు పైగా కేసులు వచ్చాయి.
గడిచిన 24 గంటల్లో 717 మంది చనిపోయారు. తాజా మరణాలలో 82% కేవలం 10 రాష్ట్రాలలోనే నమోదయ్యాయి. నిన్నటి మరణాలలో 29%  మహారాష్ట్రలోనే జరిగాయి. ఆ తరువాత 66 మరణాలతో కేరళ రెండో స్థానంలో ఉంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గత మూడేళ్లలో వ్యవసాయంలో బయోటెక్నాలజీ వాడకానికి మద్దతుగా రూ.310 కోట్ల పెట్టుబడులు
- బయోటెక్-కిసాన్' కార్యక్రమం ద్వారా సేంద్రీయ వ్యవసాయానికీ తోడ్పాటు
- ఇరవై రాష్ట్రాలు మరియు రెండు కేంద్రపాలిత ప్రాంతాలు తమ సొంత బయోటెక్నాలజీ విధానాన్ని సిద్ధం చేసుకున్నాయి
సేంద్రీయ వ్యవసాయంతో సహా వ్యవసాయ బయోటెక్నాలజీలో పోటీ ఆర్ అండ్ డీ మరియు ప్రదర్శన కార్యకలాపాల కోసం పరిశోధన సంస్థలు, కేంద్ర, రాష్ట్ర వ్యవసాయ విశ్వవిద్యాలయాలకు ప్రభుత్వం మద్దతునిస్తోంది. 'బయోటెక్-కృషి ఇన్నోవేషన్ సైన్స్ అప్లికేషన్ నెట్వర్క్' కార్యక్రమం కూడా రైతుల వద్దకు వినూత్న సాంకేతిక పరిజ్ఞానాన్ని తీసుకెళ్లడంపై దృష్టి సారిస్తోంది. అభిలషనీయ జిల్లాలతో సహా దేశవ్యాప్తంగా ఈ కార్యాచరణకు మంచి మద్దతు ఉంది. వ్యవసాయంలో బయోటెక్నాలజీని ఉపయోగించటానికి గత మూడేళ్లలో సుమారు రూ.310 కోట్ల
మేర పెట్టుబడులు పెట్టారు. ఈ కార్యక్రమంలో సేంద్రీయ వ్యవసాయం పెంపొందించడం కూడా ఉంది. ఇరవై రాష్ట్రాలు మరియు రెండు కేంద్రపాలిత ప్రాంతాలు తమ సొంత బయోటెక్నాలజీ విధానాన్ని సిద్ధం చేసుకున్నాయి. వ్యవసాయం సహా వివిధ రంగాలలో బయోటెక్నాలజీ రంగంలో శిక్షణ పొందిన సిబ్బందిని అందించేందుకు గాను ప్రభుత్వం బయోటెక్నాలజీ డిపార్ట్మెంట్  సమగ్ర మానవ వనరుల అభివృద్ధి కార్యక్రమాన్ని అమలు చేసింది. ఇందులో పోస్ట్ గ్రాడ్యుయేట్ టీచింగ్ ప్రోగ్రామ్, డీబీటీ-జూనియర్ రీసెర్చ్ ఫెలోషిప్ ప్రోగ్రామ్, డీబీటీ- రీసెర్చ్ అసోసియేట్ షిప్ మరియు డీబీటీ-బయోటెక్నాలజీ పరిశ్రమ శిక్షణా కార్యక్రమం  నైపుణ్యం మరియు శిక్షణ పొందిన మానవశక్తి కోసం ప్రోగ్రామ్ మొదలైనవి ఉన్నాయి. ఈ కార్యక్రమాలకు దేశవ్యాప్తంగా మద్దతు ఉంది.
ప్రధాన మంత్రి కార్యాలయం
‘మన్ కీ బాత్’  కోసం ఆలోచనల ను మరియు సూచనల ను ఆహ్వానించిన ప్రధానమంత్రి
ప్రధాన మంత్రి శ్రీ నరేంద్ర మోదీ 2022 సెప్టెంబర్ 25వ తేదీ నాడు ఉదయం పూట 11 గంటల కు ప్రసారం కావలసి ఉన్న ‘మన్ కీ బాత్’  ఎపిసోడ్ కోసం ఆలోచనల ను మరియు సూచనల ను వెల్లడి చేయవలసిందంటూ ప్రజల ను ఆహ్వానించారు. ప్రజలు వారి ఆలోచనల ను MyGov లో, Namo App లో వెల్లడించవచ్చును; లేదా 1800-11-7800 నంబరు కు డయల్ చేసి సందేశాన్ని రికార్డు చేయవచ్చును. ఏ వ్యక్తి అయినా 1922 కు మిస్ డ్ కాల్ ను కూడా ఇవ్వవచ్చును; మరి దానితో వారికి వచ్చే ఎస్ఎమ్ఎస్ లో ఉండే లింకు ను అనుసరించి దాని ద్వారా తన సూచనల ను ప్రధాన మంత్రి కి నేరు గా పంపవచ్చును.
ప్రధాన మంత్రి MyGov ఆహ్వానం తాలూకు లింకు ను శేర్ చేస్తూ, ఒక ట్వీట్ లో -
‘‘భారతదేశం నలు మూలల నుండి లభిస్తున్న వివిధ రకాలైన సూచనల తోను, ప్రేరణదాయకం అయినటువంటి సామూహిక ప్రయాసల తోను #MannKiBaat  సుసంపన్నం అయింది. తత్ఫలితం గా మన సమాజం లో సకారాత్మక మార్పు లు చోటు చేసుకొన్నాయి. ఎప్పటి మాదిరిగానే, నేను ఈ నెల లో 25వ తేదీ నాడు జరగబోయే ఎపిసోడ్ కోసం మీ సూచనల ను గురించి తెలుసుకోవాలని ఆశపడుతున్నాను.’’ అని పేర్కొన్నారు.
PIB Headquarters
భారతీయ జనాభా జన్యు వ్యాధి భారం సమస్యను పరిష్కరి౦చే౦దుకు సి.ఎస్.ఐ.ఆర్- సెంటర్ ఫర్ సెల్యులార్ అండ్ మాలిక్యులర్ బయాలజీ , సెంటర్ ఫర్ డిఎన్ఎ ఫింగర్ ప్రింటింగ్ అండ్ డయాగ్నోస్టిక్స్  మధ్య అవగాహన ఒప్ప౦ద౦
ప్రాచీన కాలం నుండి ప్రజలు వ్యాధులతో పోరాడుతున్నారు. జన్యుపరమైన రుగ్మతలు సంక్రమించని వ్యాధుల యొక్క ప్రధాన సమూహంగా ఏర్పడతాయి. నగరాల్లో అప్పుడే జన్మించిన శిశువుల మరణాలకు మూడవ సాధారణ కారణం పుట్టుకతో వచ్చే వైకల్యాలు మరియు జన్యుపరమైన లోపాలు.
(భారతదేశంలో జన్యు వ్యాధితో ప్రతి సంవత్సరం 50 లక్షలకు పైగా పిల్లలు పుడుతున్నారని జన్యుపరమైన రుగ్మతల అంచనాలు చెబుతున్నాయి. ఈ రుగ్మతల భారం సమాజంలోని ఆర్థిక మరియు సామాజిక నిర్మాణంపై దాని ప్రభావాలను కలిగి ఉంటుంది. ఈ రుగ్మతలలో చాలావరకు ప్రస్తుతం చికిత్స చేయలేనివి మరియు చికిత్స చేయగల వాటికి చికిత్స చాలా ఖరీదైనది. ఈ సమస్యను పరిష్కరించడానికి ఏకైక నివారణ విధానం, దీనికి ప్రినేటల్ రోగ నిర్ధారణ మరియు జన్యు సలహా అవసరం.
గత కొన్నేళ్లుగా సాంకేతిక పరిజ్ఞానం వేగంగా అభివృద్ధి చెందడంతో జన్యుశాస్త్ర రంగంలో విపరీతమైన మార్పులు చోటుచేసుకున్నాయి. సమర్థవంతమైన, చవకైన డి.ఎన్.ఏ సీక్వెన్సింగ్ టెక్నాలజీ యొక్క ఆగమనం మానవ వ్యాధిపై మన అవగాహనను మెరుగుపరచడంలో ప్రత్యక్ష ప్రభావాన్ని చూపుతుంది, రోగ నిర్ధారణ, చికిత్సకు అవసరమైన మార్గాలను అనుమతిస్తుంది. సి.సి.ఎమ్,బి, సి.డి.ఎఫ్.డి అత్యాధునిక జీవ పరిశోధనలో పాల్గొన్న ప్రధాన జాతీయ సంస్థలు. రెండు దశాబ్దాలకు పైగా ఈ స౦స్థలు జన్యు విశ్లేషణ సేవలను కూడా అందిస్తున్నాయి.
సిసిఎంబి డైరెక్టర్ డాక్టర్ రాకేశ్ కె మిశ్రా, సిడిఎఫ్డి డైరెక్టర్ డాక్టర్ దేబాషిస్ మిత్రా మానవ వ్యాధి నిర్ధారణలో రెండు సంస్థల సామర్థ్యాన్ని పెంచడానికి ఒక అవగాహన ఒప్పందం కుదుర్ఛుకోవాలని నిర్ణయించారు. ప్రజలకు తక్కువ ఖర్చుతో నాణ్యమైన డి.ఎన్.ఏ ఆధారిత రోగనిర్ధారణ సేవలను అందించడం, కొత్త రోగనిర్ధారణ పద్ధతులను అభివృద్ధి చేయడం మరియు మానవ జన్యుపరమైన రుగ్మతలను అర్థం చేసుకోవడానికి శాస్త్రీయ పరిశోధనలో పాల్గొనడం ఈ అవగాహన ఒప్పందం యొక్క లక్ష్యాలు. జన్యు విశ్లేషణ రంగంలో శిక్షణ మరియు విద్యా కార్యకలాపాలను చేపట్టడానికి ఈ సంస్థలు పరస్పరం అంగీకరించాయి.
ప్రధాన మంత్రి కార్యాలయం
గుజరాత్ లోని అంబాజీ తీర్థ్ ధామ్ లో జరుగనున్న సౌండ్ ఎండ్ లైట్శో లో పాలుపంచుకోవలసింది గా భక్తుల కు విజ్ఞప్తి చేసిన ప్రధాన మంత్రి
గుజరాత్ లో అంబాజీ తీర్థ్ ధామ్ లో జరుగనున్న ‘సౌండ్ ఎండ్ లైట్ శో’ కార్యక్రమం లో పాలుపంచుకోవలసింది గా భక్త జనావళి కి ప్రధాన మంత్రి శ్రీ నరేంద్ర మోదీ విజ్ఞప్తి చేశారు. 51 శక్తిపీఠాల పరిక్రమ ఉత్సవం ఈ రోజు న రాత్రి 7 గంటల వేళ కు ప్రారంభం అవుతుందని ఆయన తెలియజేశారు. ‘సౌండ్ ఎండ్ లైట్ శో’ లో మన పురాణాల ను కళ్ళ కు కట్టడం జరుగుతుంది.
ప్రధాన మంత్రి ఒక ట్వీట్ లో -
‘‘గుజరాత్ లోని అంబాజీ తీర్థ్ ధామ్ లో భక్త జనుల కు చాలా మంచి అవకాశం వచ్చింది. ఈ రోజు న రాత్రి 7 గంటల నుంచి ఇక్కడ 51 శక్తిపీఠాల పరిక్రమ ఉత్సవం ప్రారంభం కాబోతోంది. దీనిలో మన పురాణాల కు సంబంధించినటువంటి ఒక ఆకర్షణీయమైన సమర్పణ తో ముడిపడ్డ ‘లైట్ ఎండ్ సౌండ్ శో’ కూడా భాగం గా ఉంటుంది. మీరంతా ఈ వైభవోపేతమైన కార్యక్రమం లో పాలుపంచుకోవలసింది అని నేను అభ్యర్థిస్తున్నాను.’’ అని పేర్కొన్నారు.
ప్రధాన మంత్రి కార్యాలయం
లోహ్రీ పండుగ సందర్భంగా ప్రజలకు ప్రధానమంత్రి శుభాకాంక్షలు
లోహ్రీ పర్వదినం సందర్భంగా ప్రధానమంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ద్వారా ఇచ్చిన సందేశంలో-
“మీ అందరికీ లోహ్రీ శుభాకాంక్షలు… అందరికీ చక్కని ఆరోగ్యం, శ్రేయస్సు కోసం ఆ దైవాన్ని నేను ప్రార్థిస్తున్నాను. ఈ ప్రత్యేక దినం మన సమాజంలో సోదర భావాన్ని మరింత పెంపొందించాలని ఆకాంక్షిస్తున్నాను” అని ఆయన పేర్కొన్నారు.
రక్షణ మంత్రిత్వ శాఖ
కోవిడ్ 19 యాంటీబాడీ గుర్తింపు కిట్ను అభివృద్ధి చేసిన డిఆర్డిఒ
సెరో-సర్వియలెన్స్  కోసం డిపాస్ -విడిఎక్స్ కోవిడ్ -19 జిజి యాంటీబాడీ మైక్రోవెల్ ఎలిసా అయిన యాంటీబాడీలను గుర్తించే డిప్కోవాన్ కిట్ను డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ కు చెందిన ప్రయోగశాల అయిన డిఫెన్స్ ఇనిస్టిట్యూట్ ఆఫ్ ఫిజియాలజీ అండ్ అలీడ్ సైన్సెస్  అభివృద్ధి చేసింది.
 ప్రోటీన్లను, అలాగే దాని పెరుగుదలను 97శాతం సున్నితత్వం, 99శాతం నిర్ధిష్టతతో గుర్తించగలదు. ఈ కిట్ను న్యూఢిల్లీకి చెందిన డయాగ్నాస్టిక్స్ అభివృద్ధి, ఉత్పత్తి చేసే కంపెనీ అయిన వాన్గార్డ్ డయాగ్నాస్టిక్స్ ప్రైవేట్ లిమిటెడ్సహకారంతో అభివృద్ధి చేశారు.
డిప్కోవాన్ కిట్ను శాస్త్రవేత్తలు దేశీయంగా అభివృద్ధి చేశారు. అనంతరం ఢిల్లీలోని పలు కోవిడ్ డెసిగ్నేటెడ్ ఆసుపత్రులలో 1000మంది రోగులకుపైగా శాంపుళ్ళను విస్త్రతంగా ధృవీకరించిన తర్వాత దీనిని ఆవిష్కరించారు. గత ఒక్క సంవత్సరంలోనే ఈఉత్పత్తికి సంబంధించిన మూడు బ్యాచ్లను ధృవీకరించారు. యాంటీబాడీలను గుర్తించే ఈ కిట్ను ఏప్రిల్ 2021లో ఇండియన్ కౌన్సిల్ ఆఫ్ మెడికల్ రీసెర్చ్  ఆమోదించింది.
ఈ ఉత్పత్తిని అమ్మకాల కోసం, పంపిణీ కోసం ఉత్పత్తి చేయడానికి డ్రగ్స్ కంట్రోలర్ జనరల్ ఆఫ్ ఇండి ,సెంట్రల్ డ్రగ్స్ అండ్ కంట్రోల్ ఆర్గనైజేషన్ , ఆరోగ్య కుటుంబ సంక్షేమ మంత్రి త్వ శాఖ నియంత్రణా ఆమోదాన్ని మే 2021లో తెలిపింది.
సార్స్ -సిఒవి-2 సంబంధిత యాంటీజెన్లను లక్ష్యం చేసుకొని మానవ సీరం లేదా ప్లాస్మాలోని ఐజిజి  యాంటీబాడీలను గుణాత్మకంగా గుర్తించేందుకు ఉద్దేశించినదే డిప్కోవాన్. ఇతర వ్యాధులతో క్రాస్ రియాక్టివిటీ లేకుండా ఈ పరీక్షను నిర్వహించేందుకు కేవలం 75 నిమిషాలు అవసరం కనుక మొత్తం పరీక్ష వేగంగా జరిపే అవకాశాన్ని ఇస్తుంది. ఈ కిట్ ప్రభావం 18 నెలలు ఉంటుంది.
పరిశ్రమ భాగస్వామి వాన్గార్డ్ డయాగ్నిస్టిక్స్ ప్రైవేట్ లిమిటెడ్ ఈ ఉత్పత్తిని జూన్ 2021 తొలి వారంలో వాణిజ్యపరంగా ఉత్పత్తిని ప్రారంభించనుంది. ప్రారంభ సమయంలో అందుబాటులో 100 కిట్లు  అందుబాటులో ఉంటాయి. ప్రారంభబించిన తర్వాత నెలకు 500 కిట్ల ఉత్పత్తి సామర్ధ్యం ఉంది. ఒక్కో పరీక్ష రూ. 75లో అందుబాటులో ఉంటుందని అంచనా వేస్తున్నారు.
కోవిడ్ -19 ఎపిడెమియాలజీ ను అర్థం చేసుకునేందుకు, వ్యక్తి గతంలో సార్స్ -సిఒవి-2 కు ఎంతవరకు గురయ్యారనే విషయాన్ని అంచనా వేయడానికి ఈ కిట్ ఎంతో ఉపయోగపడుతుంది.
అవసరకాలంలో ఈ కిట్ను అభివృద్ధి చేసేందుకు డిఆర్డిఒ, పరిశ్రమల కృషిని రక్షణ మంత్రి రాజ్నాథ్ సింగ్ ప్రశంసించారు.
ఈ కిట్ను అభివృద్ధి చేయడంలో పాలు పంచుకున్న బృందాలను రక్షణ శాఖ ఆర్&డి కార్యదర్శి, డిఆర్డిఒ చైర్మన్ జి.సతీష్ రెడ్డి అభినందిస్తూ, ఈ చొరవ మహమ్మారి కాలంలో ప్రజలకు ఎంతో తోడ్పడుతుందన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
63 రోజుల తర్వాత ఇండియాలో కొత్త కేసులు లక్షకంటే తక్కువ నమోదయ్యాయి.
గత 24 గంటలలో 86,498 కొత్త కేసులు నమోదయ్యాయి. గత 66 రోజులలో ఇవి కనిష్టం.
భారతదేశంలో యాక్టివ్ కేస్లోడ్ మరింత తగ్గి 13,03,702 కు తగ్గింది.
యాక్టివ్ కేసుల సంఖ్య గత 24 గంటలలో 97,907 తగ్గాయి.
దేశవ్యాప్తంగా ఇప్పటివరకు కోలుకున్న వారి సంఖ్య 2,73,41,462
గత 24 గంటలలో కోలుకున్న పేషెంట్ల సంఖ్య 1,82,282
వరుసగా 26 వ రోజు రోజువారి కొత్త కేసుల కంటే రోజువారి కోలుకున్న వారి సంఖ్య ఎక్కువ
కోలుకున్న వారి సంఖ్య 94.29 శాతం
వారపు పాజిటివిటీ రేటు ప్రస్తుతం 5.94 శాతం
రోజువారి పాజిటివిటీ రేటు 4.62 శాతం. ఇది వరుసగా 15 వ రోజు 10 శాతం కంటే తక్కువ
కోవిడ్ పరీక్షల సంఖ్యను గణనీయంగా పెంచడం జరిగింది. దేశవ్యాప్తంగా ఇప్పటివరకు 36.8 కోట్ల పరీక్షలు నిర్వహించారు..
జాతీయ వాక్సినేషన్ డ్రైవ్లో భాగంగా 23.61 కోట్ల వాక్సిన్ డోస్లు వేయడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
వరుసగా 2వ రోజు కూడా చికిత్స పొందుతున్న కోవిడ్ బాధితులు 7 లక్షలలోపే
70 లక్షలు దాటిన మొత్తం కోలుకున్నవారి సంఖ్య
కోలుకున్నవారిలో 61% మంది 6 రాష్ట్రాలనుంచే
భారత దేశంలో కోవిడ్ బాధితుల సంఖ్య వేగంగా తగ్గుతూ వస్తోంది. వరుసగా రెండో రోజు కూడా చికిత్సలో ఉన్న కోవిడ్ బాధితుల సంఖ్య 7 లక్షల లోపే ఉన్నది. ప్రస్తుత సంఖ్య 6,80, 680. దేసవ్యాప్తంగా ఇప్పటిదాకా పాజిటివ్ గా నిర్థారణ అయినవారిలో 8.71% మాత్రమే ఇంకా చికిత్సలో ఉన్నారు.
చికిత్సలో ఉన్నవారి సంఖ్య ప్రతిరోజూ తగ్గుతూ వస్తున్నది. కేంద్ర ప్రభుత్వం సూచించిన పరీక్షించు, ఆనవాలు పట్టు చికిత్స అందించు అనే త్రిముఖ వ్యూహాన్ని రాష్టాలు, కేంద్రపాలిత ప్రాంతాలు అమలు చేయటం వలన ఇది సాధ్యమైంది. అయితే, చికిత్సలో ఉన్నవారి సంఖ్య ఒక్కొచోట ఒక్కోవిధంగా ఉంది. ప్రపంచాన్ని సంక్షోభంలోకి నెట్టిన ఈ మహమ్మారి మీద పోరు స్థాయి ఒక్కొచోట ఒక్కో రకంగా ఉండటం వలన ఈ తేడా కనబడుతోంది. ఒకరోజు కంటే ఇంకొక రోజు మరింత తగ్గటం కొన్ని వారాలుగా కొనసాగుతూ వస్తోంది.
చికిత్స పొందుతూ ఉన్న కోవిడ్ బాధితుల సంఖ్య తగ్గటానికి తోడుగా కోలుకుంటున్నవారి సంఖ్య అదే పనిగా పెరుగుతూ సాగుతోంది. మొత్తం కోలుకున్నవారి సంఖ్య 70 లక్షలు దాటి 70,16,046 కు చేరింది. జాతీయ స్థాయిలో కోలుకున్నవారి శాతం మరింత మెరుగుపడి 89.78% చేరింది.
మొత్తం కోలుకున్నవారిలో 61% మంది కేవలం 6 రాష్ట్రాలలో కేంద్రీకృతమై ఉన్నారు. అవి మహారాష్ట్ర, ఆంధ్రప్రదేశ్, కర్నాటక, తమిళనాడు, ఉత్తరప్రదేశ్, ఢిల్లీ.
కొత్తగా వస్తున్న పాజిటివ్ కేసులకంటే కోలుకుంటున్నవారి సంఖ్య ఇటీవలి కాలంలో ఎక్కువగా ఉంటున్నది. గత 24 గంటలలో 67,549 మంది కోలుకొని డిశ్చార్జ్ కాగా అదే సమయంలో కొత్తగా పాజిటివ్ గా నిర్థారణ జరిగినవారి సంఖ్య 53,370.
కొత్తగా కోలుకున్నవారిలో దాదాపు 77% మంది 10 రాష్ట్రాలలోనే కేంద్రీకృతమైనట్టు తేలింది. అందులో మహారాష్టలో ఒక్క రోజులోనే 13,000 మంది కోలుకున్నట్టు నమోదైంది.
గత 24 గంటలలో కొత్తగా పాజిటివ్ గా నమోదైన కేసులు 53,370 నమోదయ్యాయి. వాటిలో 80% పైగా కేసులు కేవలం 10 రాష్ట్యాలకు చెందినవే కాగా కేరళలో అత్యధికంగా 8,000 కు పైగా కేసులు గుర్తించారు. 7,000 కు పైగా కేసుల నిర్థారణ జరిగిన మహారాష్ట్ర రెండో స్థానంలో ఉంది.
గడిచిన 24 గంటలలో 650 మరణాలు నమోదయ్యాయి. వారిలో దాదాపు 80% మంది పది రాష్ట్రాలకు చెందినవారు కాగా మహారాష్ట్రలో అత్యధికంగా 184 మంది మరణించారు.
పర్యటక మంత్రిత్వ శాఖ
'దేఖో అప్నా దేశ్' చొరవతో మన దేశ గొప్ప వారసత్వం మరియు సంస్కృతిని ప్రోత్సహిస్తున్న పర్యాటక మంత్రిత్వ శాఖ
మన దేశపు గొప్ప వారసత్వం మరియు సంస్కృతిని గురించి పౌరులలో అవగాహన కల్పించే లక్ష్యంతో పర్యాటక మంత్రిత్వ శాఖ ఈ ఏడాది జనవరిలో 'దేఖో అప్నా దేశ్' చొరవను ప్రారంభించింది. దేశంలో విస్తృతంగా ప్రయాణించేలా పౌరులను ప్రోత్సహించడం మరియు పర్యాటక అడుగుజాడలను పెంచడంతో స్థానిక ఆర్థిక వ్యవస్థ అభివృద్ధి మరియు స్థానిక స్థాయిలో ఉద్యోగాల కల్పనకు దారీ తీస్తుంది. ఈ ఉద్దేశంతోనే డీఏడీ ప్రారంభించడమైంది. దేశీయ పర్యాటక రంగాన్ని ప్రోత్సహించడానికి గాను 2022 నాటికి దేశంలో ప్రతి పౌరుడు కనీసం 15 పర్యటక స్థలాలను సందర్శించాలని ఆగస్టు 15, 2019న గౌరవ ప్రధాని చేసిన ప్రసంగానికి అనుగుణంగా ఈ చొరవ చేపట్టడమైంది. ఈ చొరవలో భాగంగా మంత్రిత్వ శాఖ మన దేశంలో ఉన్న విభిన్న సంస్కృతి, వారసత్వం, గమ్యస్థానాలు మరియు పర్యాటక ఉత్పత్తులను ప్రదర్శిస్తూ డీఏడీ వెబ్నార్ల శ్రేణిని నిర్వహిస్తోంది. ఈ చొరవలో భాగంగా ఇప్పటి వరకు వివిధ రాష్ట్రాలు / కేంద్రపాలిత ప్రాంతాలకు చెందిన పర్యటక విశేషాలతో 52 వెబ్నార్లు నిర్వహించబడ్డాయి. సామూహిక అవగాహన కల్పించడానికి గాను మంత్రిత్వ శాఖ మైగౌ డాట్ ఇన్ వేదికపై ఆన్లైన్ డీఏడీ ప్రతిజ్ఞను మరియు ఒక క్విజ్ను ప్రారంభించింది. ఆన్లైన్ ప్రతిజ్ఞ మరియు క్విజ్ అందరికీ అందుబాటులో ఉండేలా తగు చర్యలు తీసుకుంది. డీఏడీ చొరవ సోషల్ మీడియా ఖాతాలు మరియు మంత్రిత్వ శాఖ యొక్క వెబ్సైట్ మరియు దేశీయ భారత పర్యాటక కార్యాలయాల ద్వారా విస్తృతంగా ప్రచారం చేయబడుతోంది.
కేంద్ర సాంస్కృతిక మరియు పర్యాటక శాఖ మంత్రి  శ్రీ ప్రహ్లాద్ సింగ్ పటేల్ ఈ రోజు లోక్సభకు ఇచ్చిన లిఖితపూర్వక సమాధానంలో ఈ సమాచారాన్ని తెలియజేశారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పాడి పరిశ్రమాభివృద్ధికి జాతీయ కార్యక్రమం
కేంద్ర పశుసంవర్ధక-పాడి పరిశ్రమాభివృద్ధి శాఖ  2014 ఫిబ్రవరి నుంచి దేశవ్యాప్తంగా పాడి పరిశ్రమాభివృద్ధి కోసం జాతీయ కార్యక్రమం  అమలు చేస్తోంది. ఈ పథకాన్ని ప్రభుత్వం 2021 జూలై సవరించి/పునఃసమన్వయం చేసింది. ఈ రూపంలో 2021-22 నుంచి 2025-26 వరకు రెండు భాగాలుగా కింద పేర్కొన్న ప్రత్యేక లక్ష్యాలతో అమలు చేస్తోంది:
- ‘ఎన్పిడిడి’లోని ‘ఎ’ భాగం నాణ్యమైన పాల పరీక్ష మౌలిక సదుపాయాల సృష్టితోపాటు బలోపేతంపై దృష్టి సారిస్తుంది. అలాగే దేశవ్యాప్తంగాగల రాష్ట్ర సహకార పాడి సమాఖ్యలు/జిల్లా సహకార పాల ఉత్పత్తిదారుల సంఘాలు/’ఎస్హెచ్జి’లు/పాల ఉత్పత్తిదారు/రైతు ఉత్పత్తిదారు సంస్థలకు ప్రాథమిక శీతలీకరణ సౌకర్యాలు కల్పిస్తుంది.
- ‘ఎన్పిడిడి’లోని ‘ఎ’ భాగం ‘సహకార సంఘాల ద్వారా పాడి పరిశ్రమ’ పథకం కింద పాలు, పాల ఉత్పత్తుల అమ్మకాలు పెంచడంపై దృష్టి పెడుతుంది. ఇందుకోసం రైతులకు సంఘటిత మార్కెట్ సౌలభ్యం పెంచుతుంది. పాడి ప్రాసెసింగ్, మార్కెటింగ్ సౌకర్యాల ఉన్నతీకరణతోపాటు ఉత్పత్తిదారు యాజమాన్య సంస్థల సామర్థ్యం పెంచే బాధ్యతను కూడా నిర్వర్తిస్తుంది.
ఈ మేరకు బీహార్, ఉత్తరప్రదేశ్, పంజాబ్, రాజస్థాన్, మధ్యప్రదేశ్, ఆంధ్రప్రదేశ్, తెలంగాణ, ఉత్తరాఖండ్, పశ్చిమ బెంగాల్ తదితర 9 రాష్ట్రాల్లో ‘ఎన్పిడిడి’ పథకంలోని ‘బి’ భాగాన్ని రూ.1568.28 కోట్లతో అమలు చేస్తోంది. ఈ మొత్తంలో జపాన్ అంతర్జాతీయ సహకార సంస్థ  నుంచి అధికారిక అభివృద్ధి సహాయం కింద రుణంగా రూ.924.56 కోట్లు, కేంద్ర ప్రభుత్వ వాటాగా రూ.475.54 కోట్లు, రాష్ట్రం/భాగస్వామ్య సంస్థ  వాటాగా రూ.168.18 కోట్ల వంతున నిధులు అంతర్భాగంగా ఉంటాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కోవిడ్ -19 వ్యాప్తి నేపథ్యంలో లాక్ డౌన్ సందర్భంగా దేశ వ్యాప్తంగా ఆహార ధాన్య సరఫరాలను పెంచనున్న ఫుడ్ కార్పొరేషన్ ఆఫ్ ఇండియా
మార్చి 24న లాక్ డౌన్ ప్రారంభమైన నాటి నుంచి మొత్తం 352 రైలు సరుకు రవాణా బోగీల్లో 9.86 లక్షల మిలియన్ టన్నుల ఆహార ధాన్యాలను మోసుకెళ్ళాయి, ఈ ఒక్క రోజే 53 సరుకు రవాణా బోగీలు లోడయ్యాయి
లాక్ డౌన్ సమయంలోనూ ఫుడ్ కార్పొరేషన్ ఆఫ్ ఇండియా  దేశవ్యాప్తంగా గోధుమలు, బియ్యం సరఫరాను నిరంతరాయంగా జరిగేలా చూస్తోంది. జాతీయ ఆహార భద్రతా చట్టం  కింద ప్రతి లబ్ధి దారుడికి నెలకు 5 కేజీల ఆహార ధాన్యం అవసరాన్ని తీర్చడానికి ఎఫ్.సి.ఐ. పూర్తిగా సిద్ధంగా ఉంది. దీనితో పాటు ప్రధాన మంత్రి గరీబ్ కళ్యాణ్ యోజన కింద 81.35 కోట్ల మందికి వచ్చే 3 నెలల వరకూ ఒక్కొక్కరికీ 5 కిలోల ఆహార ధాన్యం సరఫరా అదనపు డిమాండ్ తీర్చేందుకు కూడా సిద్ధంగా ఉంది.2020 మార్చి 31 నాటికి 56.75 మిలియన్ల మిలియన్ టన్నులు ఆహార ధాన్యాలకు కలిగి ఉంది. ఇందులో 30.7 మిలియన్ మిలియన్ టన్నుల బియ్యం, 26.06 మిలియన్ మిలియన్ టన్నుల గోధుమలను కలిగి ఉంది.
అనేక సవాళ్ళతో కూడిన ప్రస్తుత పరిస్థితుల్లో దేశ వ్యాప్తంగా గోధుమలు మరియు బియ్యం సరఫరా వేగాన్ని పెంచడం ద్వారా ఆహారధాన్యాల విషయంలో పెరుగుతున్న డిమాండ్ ను తీర్చే సామర్థ్యాన్ని ఎఫ్.సి.ఐ. తీర్చగలదు. ఈ రోజు మొత్తం రోజే 53 సరుకు రవాణా బోగీలు లోడయ్యాయిఅంటే 2020 ఏప్రిల్ 1 నాటికి సుమారు 1.48 లక్షల మెట్రిక్ టన్నుల ఆహార ధాన్యం నిల్వ ఉంది. లౌక్ డౌన్ చేసిన నాటి నుంచి అంటే 2020 మార్చి 24 నాటికి ఎఫ్.సి.ఐ. సుమారుగా 9.86 లక్షల మిలియన్ టన్నుల ఆహార ధాన్యాలు గల 352 సరకు రవాణా బోగీలను తరలించింది.
మార్కెట్లో సరఫరా విషయంలో ఎలాంటి ఇబ్బందులు లేకుండా చూసేందుకు ఎంపిక చేయబడిన రోలర్ పిండి మిల్లులు లేదా రాష్ట్ర ప్రభుత్వానికి గోధుమలను అందించడానికి ఎఫ్.సి.ఐ. ఓపెన్ మార్కెట్ సేల్స్ స్క్రీమ్  కింద ఈ – వేలం నిర్వహిస్తోంది. 2020 మార్చి 31న జరిగిన చివరి ఈ –వేలంలో 1.44 లక్షల మిలియన్ టన్నుల గోధుమలకు బిడ్లు వచ్చాయి.
కోవిడ్ -19 వ్యాప్తి దృష్ట్యా సాధారణ ఈ-వేలం కాకుండా రోలర్ పిండి మిల్లులు మరియు ఇతర గోధుమ ఉత్పత్తుల తయారీ అవసరాలను తీర్చడానికి జిల్లా న్యాయాధికారులు లేదా కలెక్టర్లు ఓ.ఎం.ఎస్.ఎస్. రిజర్వు ధర వద్ద నేరుగా ఎఫ్.సి.ఐ. డిపోల నుంచి సరఫరా చేయడానికి అధికారం పొందారు. ఇప్పటి వరకు, ఈ మార్గం ద్వారా ఈ క్రింది రాష్ట్రాల్లో 79,027 మెట్రిల్ టన్నుల గోధుమలను కేటాయించారు.
|
|
క్రమ సంఖ్య
|
|
రాష్ట్రం
|
|
పరిమాణం 
|
|
i
|
|
ఉత్తర ప్రదేశ్
|
|
35675
|
|
ii
|
|
బీహార్
|
|
22870
|
|
iii
|
|
హిమాచల్ ప్రదేశ్
|
|
11500
|
|
iv
|
|
హర్యానా
|
|
4190
|
|
v
|
|
పంజాబ్
|
|
2975
|
|
vi
|
|
గోవా
|
|
1100
|
|
vii
|
|
ఉత్తరాఖండ్
|
|
375
|
|
viii
|
|
రాజస్థాన్
|
|
342
బియ్యం కోసం ఈ-వేలం నిర్వహించారు. గతం ఈ-వేలంలో 77,000 మెట్రిక్ టన్నుల బిడ్లు తెలంగా, తమిళనాడు, జమ్మూ కాశ్మీర్ నుంచి తీసుకోబడ్డాయి.
దీంతో పాటు, అత్యవసర పరిస్థితిని పరిశీలిస్తే, ఓ.ఎం.ఎస్.ఎస్. కింద బియ్యం తీసుకోవడానికి రాష్ట్రాలకు అనుమతి ఇవ్వబడింది. ఎన్.ఎఫ్.ఎస్.ఏ. కేటాయింపునకు మించిన అవసరాలను తీర్చేందుకు ఈ-వేలంలో లేకుండా కేజీకి రూ. 22.50 చొప్పున పి.ఎం. గరీబ్ కళ్యాణ్ యోజన కోసం అదనపు కేటాయింపులకు ఇవ్వడం జరిగింది. ఇప్పటి వరకూ 93,387 మెట్రిక్ టన్నుల బియ్యాన్ని వారి అభ్యర్థనల ప్రకారం ఈ క్రింది 6 రాష్ట్రాలకు కేటాయించడం జరిగింది.
(|
|
క్రమ సంఖ్య
|
|
రాష్ట్రం
|
|
పరిమాణం 
|
|
i
|
|
తెలంగాణ
|
|
50000
|
|
ii
|
|
అస్సాం
|
|
16160
|
|
Iii
|
|
మేఘాలయ
|
|
11727
|
|
Iv
|
|
మణిపూర్
|
|
10000
|
|
V
|
|
గోవా
|
|
4500
|
|
Vi
|
|
అరుణాచల్ ప్రదేశ్
|
|
1000
ప్రధాన మంత్రి కార్యాలయం
జాతీయ గంగా మండలి సమావేశానికి వీడియో కాన్ఫరెన్స్ ద్వారా ప్రధాని అధ్యక్షత
ప్రధానమంత్రి శ్రీ నరేంద్ర మోదీ ఇవాళ జాతీయ గంగా మండలి సమావేశానికి వీడియో కాన్ఫరెన్స్ సదుపాయం ద్వారా అధ్యక్షత వహించారు. నమామి గంగే కార్యక్రమాన్ని మరింత బలోపేతం చేసే మార్గాలపై చర్చలకు ఇదొక సదవకాశమని శ్రీ మోదీ ఈ సందర్భంగా అన్నారు. చిన్న పట్టణాలలో మురుగు శుద్ధి కర్మాగారాల నెట్వర్క్ విస్తరణసహా పరిశుభ్రత చర్యలను మెరుగుపరిచే మార్గాలను కూడా ప్రధాని మోదీ ప్రస్తావించారు. అలాగే గంగా తీరాన వివిధ రకాల ఔషధ మూలికల సాగును పెంచే మార్గాల గురించి ఈ సమావేశంలో ప్రధానమంత్రి ప్రకటించారు. అదే సమయంలో ఈ ప్రాజెక్టులకు శంకుస్థాపనతోపాటు నమామి గంగే-తాగునీరు-పారిశుధ్య ప్రాజెక్టులను శ్రీ మోదీ జాతికి అంకితం చేశారు.
ఈ సమావేశం గురించి ప్రధాని ఒక ట్వీట్ ద్వారా వివరిస్తూ:
“ఈ రోజు నిర్వహించిన జాతీయ గంగా మండలి సమావేశం నమామి గంగే కార్యక్రమాన్ని మరింత బలోపేతం చేసే మార్గాలపై చర్చకు ఒక మంచి అవకాశమిచ్చింది. చిన్న పట్టణాల్లో మురుగు శుద్ధి కర్మాగారాల నెట్వర్క్ విస్తరణసహా పరిశుభ్రత చర్యల మెరుగుకు అనుసరించాల్సిన మార్గాల గురించి కూడా ఈ సందర్భంగా చర్చ సాగింది. అలాగే గంగానది వెంబడి వివిధ రకాల ఔషధ మూలికల సాగును పెంచే మార్గాల గురించి నొక్కిచెప్పాను. అనేక మందికి జీవనోపాధి అవకాశాలు కల్పించగల పర్యాటక మౌలిక సదుపాయాలను తీరం వెంబడి పెంచాల్సిన అవసరాన్ని కూడా ప్రముఖంగా వివరించాను” అని పేర్కొన్నారు.